กฎกระทรวงการขอจดทะเบียนและการรับจดทะเบียนท่าเทียบเรือประมง(ฉบับที่ ๒)พ.ศ. ๒๕๖๑[๑] อาศัยอำนาจตามความในมาตรา ๖ วรรคหนึ่ง และมาตรา ๗ วรรคหนึ่งแห่งพระราชกำหนดการประมงพ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ให้เพิ่มความต่อไปนี้เป็นข้อ ๓/๑แห่งกฎกระทรวงการขอจดทะเบียนและการรับจดทะเบียนท่าเทียบเรือประมง พ.ศ. ๒๕๕๙ข้อ๓/๑การขอจดทะเบียนท่าเทียบเรือให้แยกตามประเภทกิจกรรมของท่าเทียบเรือประมงดังต่อไปนี้(๑)ท่าเทียบเรือประมงพาณิชย์(๒)ท่าเทียบเรือประมงสำหรับการนำเข้าสัตว์น้ำ(๓)ท่าเทียบเรือประมงที่บริการน้ำหรือน้ำแข็ง(๔)ท่าเทียบเรือประมงของโรงงานแปรรูปสัตว์น้ำ(๕)ท่าเทียบเรือประมงพื้นบ้าน(๖)ท่าเทียบเรือประมงที่ใช้สำหรับจอดพักเรือประมงเท่านั้น(๗)ท่าเทียบเรือประมงที่มีการขนถ่ายสัตว์น้ำสำหรับการผลิตอาหารสัตว์เท่านั้นท่าเทียบเรือประมงตามวรรคหนึ่งต้องทำกิจกรรมตามประเภทที่ได้จดทะเบียนไว้เว้นแต่ท่าเทียบเรือประมงตามวรรคหนึ่ง (๑) สามารถทำกิจกรรมได้ทุกประเภทท่าเทียบเรือประมงตามวรรคหนึ่งต้องให้บริการจอดหรือเทียบท่า หรือขนถ่ายสัตว์น้ำหรือนำสัตว์น้ำขึ้นจากเรือประมงเฉพาะเรือที่มิได้เป็นเรือไร้สัญชาติตามกฎหมายว่าด้วยการประมงสำหรับการให้บริการดังกล่าวแก่เรือไร้สัญชาติให้ดำเนินการได้เฉพาะตามคำสั่งของพนักงานเจ้าหน้าที่ข้อ ๒ให้ยกเลิกความในข้อ ๔แห่งกฎกระทรวงการขอจดทะเบียนและการรับจดทะเบียนท่าเทียบเรือประมง พ.ศ. ๒๕๕๙ และให้ใช้ความต่อไปนี้แทนข้อ๔ท่าเทียบเรือที่จะจดทะเบียนเป็นท่าเทียบเรือประมงตามมาตรา ๘๔ ดังต่อไปนี้ ต้องมีหนังสือรับรองมาตรฐานด้านสุขอนามัยท่าเทียบเรือประมงตามมาตรา๙๘(๑) ท่าเทียบเรือประมงตามข้อ ๓/๑ (๑) (๒) (๓) และ (๔)(๒) ท่าเทียบเรือประมงตามข้อ ๓/๑ (๕) กรณีที่มีการส่งออกสัตว์น้ำหรือผลิตภัณฑ์สัตว์น้ำในกรณีท่าเทียบเรือประมงของโรงงานแปรรูปสัตว์น้ำตามข้อ๓/๑ (๔) ได้รับการรับรองมาตรฐานสุขอนามัยโรงงานแปรรูปสัตว์น้ำจากกรมประมงให้ได้รับยกเว้นไม่ต้องมีหนังสือรับรองมาตรฐานด้านสุขอนามัยท่าเทียบเรือประมงตามวรรคหนึ่งข้อ ๓ ให้ยกเลิกความในข้อ๙ แห่งกฎกระทรวงการขอจดทะเบียนและการรับจดทะเบียนท่าเทียบเรือประมง พ.ศ. ๒๕๕๙และให้ใช้ความต่อไปนี้แทนข้อ ๙ในกรณีที่ปรากฏว่าเจ้าของท่าเทียบเรือที่ได้จดทะเบียนไว้มิได้ประกอบกิจการท่าเทียบเรือประมง หรือทำกิจกรรมไม่เป็นไปตามที่กำหนดไว้ในข้อ๓/๑ หรือฝ่าฝืนหรือไม่ปฏิบัติตามมาตรา๘๕ หรือมาตรา ๘๖ วรรคสาม หรือประกาศที่ออกตามมาตราดังกล่าว หรือท่าเทียบเรือประมงไม่มีสุขอนามัยตามที่ผ่านการรับรองมาตรฐานให้พนักงานเจ้าหน้าที่เสนออธิบดีเพื่อพิจารณาดำเนินการตามมาตรา ๑๑๒ข้อ ๔ ให้ยกเลิกความในข้อ ๑๐ แห่งกฎกระทรวงการขอจดทะเบียนและการรับจดทะเบียนท่าเทียบเรือประมงพ.ศ. ๒๕๕๙ และให้ใช้ความต่อไปนี้แทนข้อ ๑๐ผู้จดทะเบียนท่าเทียบเรือประมงผู้ใดประสงค์จะเปลี่ยนแปลงแก้ไขรายการในใบทะเบียนท่าเทียบเรือประมงหรือเปลี่ยนประเภทกิจกรรมท่าเทียบเรือประมงให้ยื่นคำขอเปลี่ยนแปลงแก้ไขรายการในใบทะเบียนท่าเทียบเรือประมงหรือคำขอเปลี่ยนประเภทกิจกรรมท่าเทียบเรือประมงแล้วแต่กรณี ต่ออธิบดีหรือผู้ซึ่งอธิบดีมอบหมาย ณ สถานที่ที่กำหนดตามข้อ ๑พร้อมด้วยเอกสารหรือหลักฐานตามที่ระบุไว้ในแบบคำขอข้อ๕ ท่าเทียบเรือประมงใดที่ได้จดทะเบียนไว้ในวันก่อนวันที่กฎกระทรวงนี้ใช้บังคับทำกิจกรรมไม่ตรงตามประเภทที่กำหนดไว้ในข้อ๓/๑ ให้เจ้าของท่าเทียบเรือประมงดำเนินการเปลี่ยนแปลงประเภทของท่าเทียบเรือประมงให้สอดคล้องกับกิจกรรมของท่าเทียบเรือประมงภายในเก้าสิบวันนับแต่วันที่กฎกระทรวงนี้ใช้บังคับข้อ๖ท่าเทียบเรือประมงใดที่ได้จดทะเบียนไว้ในวันก่อนวันที่กฎกระทรวงนี้ใช้บังคับและพบว่ามีเรือไร้สัญชาติตามกฎหมายว่าด้วยการประมงจอดหรือเทียบท่า หรือขนถ่าย สัตว์น้ำหรือนำสัตว์น้ำขึ้นจากเรือประมงอยู่ภายในบริเวณท่าเทียบเรือประมงของตนให้แจ้งพนักงานเจ้าหน้าที่เพื่อดำเนินการตามอำนาจหน้าที่ต่อไป ทั้งนี้เจ้าของท่าเทียบเรือประมงที่ได้แจ้งพนักงานเจ้าหน้าที่ทันทีที่พบเรือดังกล่าวให้สามารถประกอบกิจการท่าเทียบเรือประมงต่อไปได้โดยไม่ต้องถูกดำเนินการตามมาตรา๑๑๒ให้ไว้ณ วันที่ ๑๔ กันยายน พ.ศ. ๒๕๖๑ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่ปัจจุบันกรมประมงได้มีการกำหนดมาตรฐานด้านสุขอนามัยท่าเทียบเรือประมงตามประเภทกิจกรรมของท่าเทียบเรือประมงที่ต้องผ่านการตรวจมาตรฐานด้านสุขอนามัยท่าเทียบเรือประมงสมควรแก้ไขเพิ่มเติมหลักเกณฑ์การขอจดทะเบียนท่าเทียบเรือประมงให้สอดคล้องกับมาตรฐานด้านสุขอนามัยท่าเทียบเรือประมง จึงจำเป็นต้องออกกฎกระทรวงนี้พิมพ์มาดา/จัดทำ๑๔ ธันวาคม ๒๕๖๑[๑]ราชกิจจานุเบกษา เล่ม ๑๓๕/ตอนที่ ๗๐ ก/หน้า ๑/๑๔ กันยายน ๒๕๖๑